Elisabeth blev begravet 5. februar 1526 i Sankt Peterskirken uden for [[Gent]]<ref name="Heise 495"/> under stor pomp og pragt med 100 fakkelbærere, kongelige og kejserlige [[herold]]er i kostbart udstyr, med talrige adelsmænd, munke og gejstlige omkring kisten samt den kejserlige families deltagelse. Efterfølgende lod Christian den i datiden berømte kunstner [[Jan Gossaert]] (kaldet ''Mabuse'') udforme et stort og kostbart gravmæle med en fornem [[marmor]][[sarkofag]] med en legemsstor [[alabaster]]figur af dronningen iført kongeligt udstyr, kåbe og krone ovenpå.{{sfn|Bjørn|1989|p=13}} På væggen fik han en messingplade med dronningens livshistorie indsat i en ramme "af den allerbedste og skønneste alabastersten, som man kan få uden årer og ulige farver."{{sfn|Bjørn|1989|p=13f}}
Historie